El ethnosasturianu nun ye un conceptu uniformista, prefixáu o ríxidu nin estáticu, sinón que la so etnoxenia vien llevándose alantre a través de los sieglos, desenrollándose y evolucionando, agrandándose si cabe, configurando cada vez un mundu propiu más bayurosu, modernu y actual acordies col desenrollu científicu, social y cultural de la mesma sociedá La tonada-pop, la paella a la sidra, los madreñoxiros de barru pa turistes, la sidría, los horros-hotel, los concursos de gadañar, l'usu de la gaita n'actos oficiales, les espiches-boda, el tendal antilluvia, o un monumentu al osu, ente otros exemplos, son creaciones nueves que s'incorporen alethnos comunal astur como señes d'identidá colectiva igual    que antes lo foron el Asturies Patria Querida, los castielletes mineros, la fabada o los vasos d'escanciar, por exemplu.